**OSNUTEK**

##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

Številka: 9000-04/2018 - 03

Datum: 4. 4. 2018

**POROČILO O IZPOLNITVI SKLEPOV 21. redne seje OS z dne 22. 2. 2018 in 16. korespondenčne seje OS z dne 26. 3. 2018**

**K tč. 5**

*Predlog Letnega programa športa v Občini Vitanje za leto 2018;*

SKLEP: Občinski svet Občine Vitanje na svoji 21. seji dne 22. 2. 2018 sprejme Letni program športa v Občini Vitanje za leto 2018 s popravkom številčenja in dodatkom programa Mladi planinec pod točko 1.2.

*Letni program športa je bil objavljen v Vitanjčanu št. 59 dne 29. 3. 2018.*

**K tč. 6**

*Osnutek odloka o podeljevanje priznanj v Občini Vitanje;*

SKLEP št. 1: Občinski svet Občine Vitanje na svoji 21. seji dne 22. 2. 2018 sprejme osnutek Odloka o podeljevanju priznanj v Občini Vitanje s popravkom opravilnega zaporednega številčenja točk, zgornjo omejitvijo nagrade priznanja na 300 EUR in izločitvijo besede »življenjsko« iz opisa za zasluge za srebrni grb.

SKLEP št. 2: Občinski svet Občine Vitanje na svoji 21. seji dne 22. 2. 2018, osnutek Odloka o podeljevanju priznanj v Občini Vitanje s popravki iz sklepa 1 preoblikuje v predlog.

SKLEP št. 3: Občinski svet Občine Vitanje na svoji 21. seji dne 22. 2. 2018, sprejme Odlok o podeljevanju priznanj v Občini Vitanje.

*Odlok je bil objavljen v Uradnem glasilu slovenskih občin št. 11 dne 9. 3. 2018.*

**K tč. 7**

*Letni program dela Nadzornega Odbora Občine Vitanje za leto 2018;*

SKLEP št. 1: Občinski svet Občine Vitanje se je na svoji 21. seji dne 22. 2. 2018, seznanil in potrdil Letni program dela Nadzornega Odbora Občine Vitanje za leto 2018.

SKLEP ŠT. 2: Občinski svet Občine Vitanje na svoji 21. redni seji dne 22. 2. 2018 pooblašča direktorico občinske uprave go. Barbaro Mikuš Marzidovšek, da kot predstavnica Občine Vitanje v svetu zavoda Noordung centra izpostavi temo nadzora nad poslovanjem javnega zavoda in predlaga imenovanje vsaj enega predstavnika Občine Vitanje v nadzorni odbor tega zavoda.

SKLEP št. 3: Občinski svet Občine Vitanje na svoji 21. redni seji dne 22. 2. 2018 nalaga občinski upravi, da v razpisih za sofinanciranje programov društev in drugih organizacij zahteva oddajo poročil o namenski porabi proračunskih sredstev z dokazili (računi, pogodbe in/ali druga potrdila o plačilu) in izjavo njihovega nadzornega odbora o izvedenem nadzoru nad namensko porabo teh sredstev.

*Direktorica ga. Barbara Mikuš Marzidovšek je po sklepu št. 2 na 7. seji Sveta zavoda izpostavila pobudo za nadzor nad poslovanjem javnega zavoda in predlagala Svetu zavoda imenovanje vsaj enega predstavnika Občine Vitanje v nadzorni odbor tega zavoda. Svet zavoda se je strinjal s pobudo in se zavezal, da bo preučil zadevo.*

*Po sklepu 3 se je obveza oddaje poročil z dokazili in obveza oddaje izjave nadzornih odborov društev o izvedenem nadzoru nad namensko porabo sredstev zapisala v razpise in razpisne dokumentacije občinskih razpisov.*

**K tč. 8**

*Program opremljanja stavbnih zemljišč za območje »Pod Kompošem« v občini Vitanje;*

SKLEP: Občinski svet Občine Vitanje je na svoji 21. seji dne 22. 2. 2018, potrdil Program opremljanja stavbnih zemljišč za območje »Pod Kompošem« v občini Vitanje in sprejel 100% sofinanciranje komunalnega prispevka s strani Občine Vitanje.

*Izvaja se javno zbiranje ponudb za prodajo parcel.*

**K tč. 9**

*Sprememba statusa grajenega javnega dobra – vloga Kovinar;*

SKLEP ŠT. 1: Občinski svet Občine Vitanje na svoji 21. seji dne 22. 2. 2018 sprejme sklep, da se ukine status grajenega javnega dobra parc. št. 394/1 k. o. 1095 – Vitanje, površine 95 m2. Za navedeno parcelo z ID znakom 1095 394/1 se pri k. o. 1095 – Vitanje vpiše lastninska pravica za Občino Vitanje, Grajski trg 1, Vitanje.

SKLEP št. 2: Občinski svet Občine Vitanje na svoji 21. seji dne 22. 2. 2018 sprejme sklep, da se lahko na podlagi cenitve pristopi k prodaji zemljišča. Hkrati pa se Kovinar d.o.o. predlaga ureditev služnosti na zemljišču dostopa v območje Žimpreta.

*Izvedel se je vpis lastninske pravice in poteka pravna ureditev glede prodaje zadevne parcele.*

**K tč. 10**

1. SKLEP: Občinski svet Občine Vitanje na svoji 21. seji dne 22. 2. 2018 daje soglasje k nakupu parcele št. 53/1 k.o. Vitanje pri zdravstvenem domu v izmeri 423 m2 po uradni cenitveni vrednosti 5.000 EUR.

*Nakup se bo izvršil po zaključenih formalnih postopkih.*

1. SKLEP: Občinski svet Občine Vitanje na svoji 21. seji dne 22. 2. 2018 daje soglasje k prodaji nepremičnine na Grajskem trgu 31 po uradni cenitveni vrednosti 5.000 EUR.

*Namera o prodaji je javno objavljena.*

1. SKLEP: Občinski svet Občine Vitanje na svoji 21. redni seji sprejme sklep, da se pod proračunsko postavko 13029002 – Investicijsko vzdrževanje in gradnja občinskih cest v letu 2018 na nepovratna sredstev 23.člena prijavi projekt asfaltiranja ceste pri Studeržniku na Hudinji.

*Pripravljena je bila dokumentacija in prijava izbrane ceste na razpis.*

**O sklepu 16. korespondenčne seje**

SKLEP:

1. Občinski svet občine Vitanje soglaša z imenovanjem dr. Dominika Kobolda za direktorja javnega zavoda Center vesoljskih tehnologij Hermana Potočnika Noordunga.
2. Mandatno obdobje petih let prične teči 1.4.2018

*Soglasje je bilo posredovano javnemu zavodu in soustanovitelju zavoda, Ministrstvu za gospodarski razvoj in tehnologijo.*

 **Mirko Polutnik,**

 **župan**